Jeta në ishullin e vogël mes Alaskës dhe Rusisë
Reportazh nga ishulli Diomede e Vogël në skajin perëndimor të Alaskës ku popullsia indigjene jeton si në shekujt e kaluar
Rusia duket qartë nga ishulli Diomeda e Vogël në Alaskë. Ky territor amerikan gjendet katër kilometra larg ishullit rus Diomeda e Madhe, që rusët e thërrasin ishulli Ratmanov. Në të shkuarën, aeroplanët e vegjël fluturonin në Diomedën e Vogël gjatë dimrit dhe verës mbi një pistë të akullt. Por me shkrirjen e akullit vitet e fundit, udhëtimi bëhet me helikopterë. Prej tetë vitesh ish piloti i marinës Mike Kutyba kryen fluturime dy herë në javë në ishullit Diomeda e Vogël nëse moti i pabesë e lejon. Në këtë ishull jeton popullsia indigjene e Alaskës në fshatin Inupiat. Në vitin 2018, ishulli me sipërfaqe 7 kilometra katrorë kishte 80 banorë. Në ishullin prej graniti dhe kuarci është e vështirë të gjesh bimësi. Në ishullin përkarshi, Diomeda e Madhe, popullsia indigjene është shpërngulur brenda Rusisë për t’i lënë vendin një baze ushtarake. Robert Soolook është Presidenti i Këshillit Fisnor në Diomedë. Mes dy ishujve, në mes të ngushticës së Beringut, ndodhet kufiri mes Amerikës dhe Rusisë si dhe kufiri ndërkombëtar kohor. Ishulli Diomeda e Madhe është 21 orë para Dimomedës së Vogël, por udhëtimi i shkurtër nga një ishull tek tjetri nuk është i këshillueshëm, thotë Robert Soolook. Është e vështirë të thuash se jeta në Diomedën e Vogël ka ndryshuar gjatë shekujve të fundit. Nuk ka rrugë, as makina, as kanalizime. , thotë Robert Soolook me këshillin fisnor. Moti i paqëndrueshëm bën që piloti Mike Kutyba të qëndrojë në ishull vetëm sa për të shkarkuar furnizimet. Pavarësisht vizitave të shkurtëra, Mike dhe mekaniku i avionit Simon janë gjithnjë të mirëpritur në ishullin e izoluar.